রাশিয়া বিশ্বকাপের শুরু থেকেই সমালোচনার মুখে পড়েছেন ব্রাজিলের সুপারস্টার নেইমার। সুইজারল্যান্ডের বিপক্ষে প্রথম ম্যাচেই 'অভিনয়ের' কারণে হাসিরপাত্র হয়েছেন নেইমার। প্রতিপক্ষের খেলোয়াড়দের অল্প বাধায় মাটিতে চিৎপটাং হয়ে পড়ে যান, চিৎকার করে মাঠে গড়াগড়ি খেতে থাকেন। সেই থেকে শুরু, এরপর থেকে প্রতি ম্যাচেই একই ঘটনার পুনরাবৃত্তি হয়েছে। ফলে ভালো পারফরমেন্সের প্রশংসার চেয়ে মাঠে এই কাণ্ডের জন্য সমালোচনার শিকার হচ্ছেন তিনি। এখন তো এই হিসেবও করা হচ্ছে, এ পর্যন্ত কতক্ষণ মাঠে গড়াগড়ি খেয়েছেন বিশ্বের সবচেয়ে দামী এই ফুটবলার?